Eldrerådet i Porsgrunn ønsker å gi en honnør til det arbeidet Seniordansen gjør for våre eldre innbyggere.

I dag fikk dansegruppen derfor 10 000 kr i gave fra Eldrerådet.

- Seniordansen sørger for at man holder seg sprek både fysisk og mentalt gjennom dans. I tillegg er det en flott møteplass. Bedre forebyggende helsearbeid finnes neppe, sa ordfører Robin Kåss under tildelingen.

Seniordansen har holdt på siden 90 tallet og har rundt 130 medlemmer.

De har aktiviteten sin på forskjellige steder i Porsgrunn - og de vil gjerne ha med flere danseglade!